Роду (Дамјан Павловић)
Сто мишица
Да имадем,
Сто мишица, сто срдаца,
Па све да их дадем
Нека служе
Своме роду,
Нека служе, нека падну
За златну слободу.

Ал ја имам
Само руке двије
А у други мојих бије
Срце једно;
Једно само
Па ми још милије
Срце једно
За сто срца вредно,

До две руке
И то срце моје,
Та све благо моје
Негујем га како боље знадем
Да га дадем
Моме роду.
Нек се ломе ове руке моје
Нека гине ово срце моје
Ој за језик, име и слободу!

Извор 
Поповић, С. 1872. Божићни дар. Нови Сад: Српска народна задружна штампарија. стр. 70.

Дамјан Павловић